7.7.2023 г.
BG
Официален вестник на Европейския съюз
L 174/39
За всяка година, през която целите не са постигнати, пропуснатите цели следва да бъдат компенсирани чрез завишено коригиране на целите в траекторията за декарбонизация за следващата година.
Когато е възможно, обмислете възможността за доказване на по-ниски средни емисии в сравнение с аналогичните стойности и за избягване на специфичните фактори за изключване, изброени в членове 9—12 от Делегиран регламент (ЕС) 2020/1818 на Комисията от 17 юли 2020 г.
Добавяне на допълнителна тежест на предприятията, които определят и публикуват цели за намаляване на емисиите на парникови газове Емисиите на предприятията на капиталовия пазар може да получат по-голяма тежест в бенчмарк, който следва бенчмарковете на ЕС за климата, ако емитиращото предприятие може да докаже, че е определило и публикувало цели за намаляване на емисиите на парникови газове, когато са изпълнени следните условия: а) емитентът, чиито ценни книжа са компонент на бенчмарка, публикува последователно и точно емисиите си на ПГ от обхват 1, 2 и 3; б) емитентът, чиито ценни книжа са компонент на бенчмарка, е намалил интензитета на емисиите си на ПГ или, когато е приложимо, абсолютните си емисии на ПГ, включително емисиите на ПГ от обхват 1, 2 и 3, средно с най-малко 7 % на година в продължение на поне три последователни години.
5.
Tаксономия на ЕС
Този раздел се отнася до точка 6 от Препоръката на Комисията. 5.1.
За какво може да се използва таксономията на ЕС Предприятията може да използват таксономията като инструмент за финансиране на прехода, за да планират прехода на своите икономически дейности и да заделят необходимите инвестиции за него.
В настоящата си форма таксономията може да се използва за класификацията на устойчивите инвестиции, измерването на текущите и планираните резултати в областта на климата или околната среда, определянето на цели и съобщаването им, включително формулиране на свързани с таксономията цели в плановете за преход.